b"\n_START_ARTICLE_\nNesomimus melanotis\n_START_SECTION_\nReproducci\xc3\xb3\n_START_PARAGRAPH_\nT\xc3\xa9 lloc entre el gener i l'abril.\n_START_SECTION_\nAlimentaci\xc3\xb3\n_START_PARAGRAPH_\nMenja artr\xc3\xb2podes, fruites i baies. De manera ocasional, tamb\xc3\xa9 es nodreix de les paparres (Acarina) que parasiten les iguanes marines (Amblyrhynchus cristatus).\n_START_SECTION_\nH\xc3\xa0bitat\n_START_PARAGRAPH_\nOcupa una gran varietat d'h\xc3\xa0bitats: des de les terres baixes fins al cim de l'illa on viu (a 715 m d'altitud), incloent-hi els manglars, matollars \xc3\xa0rids, boscos abaldufats amb arbres dispersos (Bursera spp.), boscos de guaiabers i zones de cact\xc3\xa0cies arborescents (Opuntia spp.). Tendeix a evitar els boscs densos i humits, les pastures i les \xc3\xa0rees urbanes.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un endemisme de l'illa de San Crist\xc3\xb3bal (illes Gal\xc3\xa1pagos, l'Equador).\n_START_SECTION_\nEstat de conservaci\xc3\xb3\n_START_PARAGRAPH_\nEn queden nom\xc3\xa9s 8.000 exemplars i les seues principals amenaces s\xc3\xb3n la p\xc3\xa8rdua i degradaci\xc3\xb3 del seu h\xc3\xa0bitat provocada per la introducci\xc3\xb3 d'esp\xc3\xa8cies ex\xc3\xb2tiques vegetals (com ara, Psidium guajava, Eugenia jambos i Rubus niveus) i animals (la rata negra i els gats assilvestrats), la pres\xc3\xa8ncia de noves malalties (com ara, la mal\xc3\xa0ria avi\xc3\xa0ria, la qual escapa al control del creixent nombre de granges de pollastres que hi ha a l'illa), el canvis clim\xc3\xa0tics lligats al fenomen d'El Ni\xc3\xb1o, el sobrepasturatge de cabres, l'augment dels assentaments humans i d'altres activitats humanes."